
               Republika Kosova-Republic of Kosovo
              Qeveria –Vlada-Government 
                                                        Ministria e Mbrojtjes
                                     Ministarstvo Odbrane / Ministry of Defense _____________________________________________________________________                                
     Drejtoria e Burimeve Njerëzore/Direktorat Ljudskih Resurs/Human Resources Directorate

Bazuar në Ligjin  Nr. 06/L-122 për Ministrinë e Mbrojtjes së Republikës së Kosovës,  Ligjin Nr.08/L-158 për Ndryshimin dhe Plotësimin e Ligjit Nr.06/L-122 për Ministrinë e Mbrojtjes, Ligjin Nr.06/L-124 për Shërbim në Forcën e Sigurisë së Kosovës,  Ligjin nr. 08/L-156 për Ndryshimin dhe Plotësimin e Ligjit nr.06/L-124 për Shërbim në Forcën e Sigurisë së Kosovës,  nenin 5, paragrafi 1, nenpargrafi 1.1 të Rregullores Nr. 07/2023 për Rekrutim në FSK, si dhe duke pasur për bazë ofertën Akademisë së Forcave Ajrore dhe Akademisë Ushtarake të Shteteve të Bashkuara të Amerikës, Ministria e Mbrojtjes shpall: 

K O N K U R S 
Ministria e Mbrojtjes bën nominimin  e gjashtë (6) kandidatëve prej të cilëve një (1) kandidat do të përzgjidhet për të studiuar në Akademinë e Forcave Ajrore dhe nominimin  e gjashtë (6) kandidatëve prej të cilëve një (1) kandidat do të përzgjidhet për të studiuar në Akademinë Ushtarake të SHBA-së


1.PROCEDURAT E APLIKIMIT DHE PËRZGJEDHJES PËR SHKOLLIM NË AKADEMINË USHTARAKE TË FORCAVE AJRORE 

Kandidati/tja që aplikon për pranim në Akademitë në SHBA duhet të: 
· Të jetë shtetas i Republikës se Kosovës;
· Të ketë zotësi të plotë për të vepruar;
· Të ketë kryer shkollën e mesme, përfshirë dhe testin kombëtar të maturës;
· Të zotërojë aftësitë e nevojshme shëndetësore dhe fizike për vendin e shërbimit; 
· Të mos jetë i dënuar për vepër penale, me vendim të formës së prerë;
· Të jetë i moshës 18 vjeç dhe të mos ketë kaluar ditëlindjen e 23-të në ditën e fillimit të vitit akademik (1 korrik 2024); 
· Të ketë njohuri të mira me rrjedhshmëri të mjaftueshme të  gjuhës angleze në të folur, shkruar dhe në të kuptuar si dhe njohuri te mira matematikore;
· Te ketë notën mesatare të shkollimit të mesëm jo më pak se 3.0; 
· Të jetë i pa martuar;
· Të ketë një trup me fizik të rregullt, të shëndetshëm nga të gjitha pikëpamjet,  pa asnjë mangësi apo shenja që deformojnë pamjen;
· Të ketë gjatësi trupore jo më pak se 165 cm për meshkuj dhe 160 cm për femra (kjo verifikohet gjatë testimit fizik);
· Kandidatët të cilët bartin tatuazhe në fytyrë, qafë dhe parakrahë nga pjesa e bicepsit deri te gishtat e dorës, duke përfshirë edhe pirsingun, në rast të përzgjedhjes janë të obliguar të bëjnë heqjen e tyre paraprakisht në afatin kohor deri në fillimin e shkollimit për kadet, në të kundërtën diskualifikohen);
· Të plotësoj standardet e larta të udhëheqjes, akademike, fizike dhe mjekësore;
· Të mos jetë bartës i virusit HIV, Hepatit B dhe SST (Sëmundje Seksualisht  të Transmetueshme) të tjera; të mos ketë kaluar apo të vuajë ndërkohë nga  sëmundje të tjera të zemrës, veshkave, hepatike, pulmonare,  neuropsikiatrike, sistemit lokomotor (sistemit kockor dhe lëvizjes) apo të  ketë qenë ose jetë përdorues i lëndëve narkotike;
· Të ketë shikim të mirë dhe pa ndonjë problem dental të theksuar;
· Të ketë rezultate minimale të matematikës në SAT prej 580 pikëve dhe EBRË 480 pikë ose  minimumi i matematikës/shkencës dhe arsyetimit në ACT prej 25 pikëve dhe në anglisht/lexim prej 18 pikësh;
· Të kaloj me sukses testin fizik, Candidate Fitness Assessment (CFA), i cili përbëhet  nga (1) hedhja e topit  basketbollit, (2) tërheqje në hekur, (3) vrapim i shpejtë vajtje ardhje 36m (40-yard), (4) ulje- ngritje mbi duar (pompa), (5) barkore, dhe (6) vrapim 1600m (një milje);
· Të mos jetë i martuar, të mos jetë shtatzënë dhe të mos jetë nën obligim për t’u kujdesur për fëmijë; 
II.PROCEDURAT E TESTIMIT SIPAS KRITEREVE TË RREGULLORES SË FSK-SË
· Testi i inteligjencës; 
· Testi i njohurive të përgjithshme;
· Testi Fizik;
· Intervista;
· Ekzaminimi Mjekësor; 
· Pastërtia e figurës.

III.PROCEDURAT E TESTIMIT SIPAS KRITEREVE TË PALËS PRITËSE
· Ese në gjuhën angleze;
· Testi TOEFL; 
· Testi SAT;
· Testi fizik Candidate Fitness Assessment  (CFA); 
· Intervista nga pala pritëse.

Kalimi me sukses i testit paraprak është kusht për të drejtën e testimit në fazën vijuese, me përjashtim të testit të inteligjencës dhe testit të njohurive të përgjithshme, të cilët realizohen në të njëjtën kohë

Procedura ankimore (e drejta në ankesë):
· Çdo kandidat ka të drejtën e ankesës pas marrjes së rezultateve të çdo faze të testimit përkatës;
· Rezultatet publikohen në ueb-faqen e Ministrisë së Mbrojtjes dhe FSK dhe kandidatët e eliminuar kanë të drejtë ankese brenda afatit 2 ditor. Afati i ankesës rrjedh ditën pasuese pas publikimit të rezultatit.

Shënim:
· Pas përfundimit të procedurës së testimit, kandidatët do të nominohen nga  Ministria e Mbrojtjes si kandidatë konkurrent  në Akademinë e Forcave  Ajrore dhe Akadminë Ushtarake në SHBA;  
· Procesi i nominimit të kandidatëve do të përfundoj deri më  08.12.2023. Kandidatet e nominuar nga Ministria e Mbrojtjes  do të testohen mëtejshëm nga akademitë përkatëse ushtarake në SHBA;
· Kandidatët të cilët janë  në përfundimit të shkollës së mesme të lartë gjatë vitit shkollor 2024, do të mund t’ju nënshtrohen procedurave të aplikimit dhe testimit me kusht që në rast të përzgjedhjes, diplomën e shkollës së mesme të lartë dhe certifikatën e maturës t’i sjellin brenda afatit tre (3) ditor nga shpallja e rezultateve prej Ministrisë se Arsimit, Shkencës, Teknologjisë dhe Inovacionit.
· Kandidatët që janë nën moshën 18 vjeçare e që janë në vitin e fundit të shkollës së mesme të lartë, duhet të sjellin pëlqimin e prindit/kujdestarit për të iu nënshtruar aplikimit dhe testimit në formë të shkruar.  

Kriteret tjera:
· Për t’u marrë në konsideratë dokumentet e nevojshme gjatë aplikimit, diplomat e fituara jashtë Republikës së Kosovës, duhet t’i nënshtrohen procesit të njohjes nga Ministria e Arsimit dhe Shkencës dhe të sjellën të nostrifikuara;
· Përzgjedhja për kadetë është e kushtëzuar me kalimin e suksesshëm të verifikimit të sigurisë;
· Kandidatet e përzgjedhur për kadet, do të nënshkruajnë kontratën e shkollimit me FSK-në me të cilën përcaktohen obligimet që ata do të marrin si kadetë të FSK-së, si mbajtja e standardeve të larta të shkollimit akademik, gjendjes fizike, sjelljes dhe disiplinës. Mos përmbushja e obligimeve të parapara me kontratë në cilindo vit të shkollimit do të rezultojë me humbjen e statusit të kadetit.

IV.DOKUMENTET E KËRKUARA PËR APLIKIM: 

a. Diploma e shkollimit për arsimin e mesëm të lartë (origjinale apo e noterizuar dhe certifikatën e testit të maturës origjinale apo e noterizuar), ndërsa për kandidatet qe kanë përfunduar shkollimin jashtë vendit diploma duhet të jetë e nostrifikuar prej Ministrisë së Arsimit dhe Shkencës;
b. Ekstrakti i lindjes (jo më të vjetër së gjashtë (6) muaj);
c. Certifikata nga gjykata që nuk është i dënuar dhe që nuk është nën hetime,
d. Vërtetimi nga Policia e Kosovës për të kaluarën e tyre penale  (dokumenti te jete i nxjerrur brenda afatit të konkursit); 
e. Kopje të letërnjoftimit apo pasaportës;
f. Foto portret 4x4 për aplikim ( elektronike); 
g. Dëshmi për kualifikime tjera (nëse posedon).
h. Dokumenti i zotësisë së veprimit (ky dokument kërkohet para se të fillojë  shkollimi). 

V.AFATI I KONKURRIMIT:

Konkursi është i hapur prej 25.09.2023 deri më 08.10.2023, ora 23:59.

Si të aplikoni; 
Aplikimi dhe njoftimi për kadet te FSK-së është online  në adresën https://rekrutimi.fsk-rks.org si dhe  njoftimin për shpalljen e konkursit munde ta shikoni edhe në web faqen e MM-së, https://mod.rks-gov.net ku gjendet shpallja e konkursit. Kandidatët plotësojnë formularin e aplikimit online https://rekrutimi.fsk-rks.org/Apply
dhe bashkëngjisin të gjitha dokumentet tjera të kërkuara nga ky formular. Kandidatet kanë të drejtë të aplikojnë deri në ditën e fundit të përmbylljes së konkursit. Për informata plotësuese, mund të kontaktoni në nr. tel. (Nr. e zyrës se rekrutimit jane: 038 555 584 2044 dhe 038 555 584  2045, ndermjet ores 0900 -1500).

Ministria e Mbrojtjes iu shërben të gjithë qytetarëve të Republikës së Kosovës dhe mirëpret aplikacionet e të rinjve dhe të rejave për shërbim në FSK, pa dallim race, ngjyre, feje, gjinie, përkatësie etnike dhe orientimi seksual.

VI. INFORMACION PËR TESTIMET SAT DHE TOEFL: 
∙ Informacion për testimet SAT (2 qendra testimi në Prishtinë në datë 04.11.2023) 
https://collegereadiness.collegeboard.org/sat/register/international,  afati i fundit për rexhistrim për testimin SAT në webfaqen e SAT është 05.10.2023. https://collegereadiness.collegeboard.org/sat/register/find-test-centers 

Informacion mbi testimet TOEFL: (2 qendra testimi në Prishtinë ).     https://v2.ereg.ets.org/ereg/public/testcenter/availability/seats?_p=TEL 

